google/wiki40b huggingface dataset:
Kriger

En kriger er en person som er utdannet i å utføre krigsshandlinger og å delta i krig.
I stammelignende samfunn der krigføringen er begrenset i intensitet, men til gjengjeld ofte kontinuerlig, er det vanlig at krigere danner 
egne klaner eller klasser for seg selv. I føydalisme, danner vasallene en militærklasse eller krigerstand, selv om også folk av annen stand, f. eks. bønder, kunne bli utkalt i en virkelig krig.
Profesjonelle krigere er mennesker som blir betalt for å engasjere seg i militære kampanjer, og av disse finnes det to kategorier: Soldater; når det må kjempes på vegne av deres egen stat, eller leiesoldater; når de tilbyr sine tjenester kommersielt og uavhengig av nasjonalitet.
Klassifiseringen av en person som er involvert i en hvilken som helst form for vold er et spørsmål om perspektiv, og det kan oppstå uenigheter om denne personen er en bølle, en gangster, en terrorist, en opprører, en frigjørings- eller fredskjemper, en leiesoldat eller en soldat.

Krigerkodeks

I mange samfunn som har en spesialisert krigerklasse finnes det en spesiell kodeks for oppførsel, blant annet for å forhindre at krigerklassen utgjør en trussel mot resten av samfunnet. En slik krigerkodeks vil ofte fremheve egenskaper som lojalitet, mot og rettferdighet, med vinning eller tap av ære som sanksjonsmiddel. bushidō og ridderlighet er to eksempler på slike krigerkodekser.
Roland TR-808

Historie

Da Roland lanserte sin TR-808 revelusjonerte den datidens elektroniske musikk. Spesielt rap musikken tok den inn i sin varme, og man hører fremdeles en kraftig 808 bass i nesten alle rap singler. Crash cymbalen dens har også blitt ikonisk i Hip-hop musikk. Alle lydene er smude. 808 for vinningen! Roland TR-808 Rhythm Composer, ofte referert til som 808, er en trommemaskin som ble introdusert av Roland Corporation i 1980 og ble utgått i 1983. Det var en av de tidligste programmerbare trommemaskinene, som brukerne kunne lage sine egne rytmer heller enn å måtte bruke forhåndsinnstilte mønstre.
I motsetning til den nærmeste konkurrenten, er den dyrere Linn LM-1 trommedatamaskinen 808 helt analog, noe som betyr at lydene genereres ikke-digitalt via maskinvare i stedet for prøver (forhåndsdefinerte lyder). Startet da elektronisk musikk ikke hadde blitt vanlig, fikk 808 blandede anmeldelser for sin urealistiske trommelyder og var en kommersiell feil. Etter å ha bygget rundt 12.000 enheter, ble Roland avviklet 808 etter at halvledere ble umulig å gjenoppbygge, men enheter forblir i bruk over hele verden. Det ble etterfulgt i 1984 av TR-909.
I løpet av 1980-tallet tiltrukket 808 en kultfølelse blant underjordiske musikere for sin overkommelige, brukervennlige og idiosynkratiske lyder, særlig den dype, "blomstrende" bastrommelen. Det ble en hjørnestein i de nye elektroniske dans- og hip hop-sjangrene, populært av tidligere hits som Marvin Gayes "Sexual Healing" og Afrika Bambaataa og Soulsonic Force's "Planet Rock", begge utgitt i 1982. 808 ble til slutt brukt på flere hit-poster enn noen annen trommemaskin; dens popularitet med hiphop har særlig gjort det til en av de mest innflytelsesrike oppfinnelsene i populær musikk, sammenlignet med Fender Stratocaster's påvirkning på rock. Lydene fortsetter å bli brukt som prøver som følger med musikkprogramvare og moderne trommemaskiner.
Pietro Mascagni

Bakgrunn

Pietro Mascagns far var baker. Pietro skulle mot egen vilje, men etter farens ønske, studert til å bli jurist. Men hans onkel adopterte ham, og lot ham begynne å studere musikk. Faren forsonte seg med dette valget ettersom sønnen nokså snart hadde stor fremgang med sine verker.
Han var elev til Amilcare Ponchielli og Michele Saladino ved musikkonservatoriet i Milano.

Komponist

Pietro Mascagnis mest kjente verk, operaen Cavalleria rusticana, vant den milanesiske musikkforleggeren Edoardo Sonzognos konkurranse for unge italienske komponister som ikke hadde hatt noen operaoppføringer og ble en av operahistoriens største suksesser etter uroppføringen på Teatro Costanzi i Roma i 1890. Librettoen er basert på Giovanni Vergas veristiske novelle/skuespill med samme navn, og Mascanis opera regnes som den første innen verismosjangeren.
Også Mascagnis operaer L'Amico Fritz og Iris nøt stor popularitet i Europa.
Til sammen skrev Mascagni femten operaer, én operette og flere orkester- og korverker, foruten sanger og klavermusikk. Han opplevde stor suksess i sin samtid, både som komponist og dirigent.
Mascagni gjentok aldri seg selv i sine verker. Det kan finnes mange ulike stilarter i Mascagnis operaer: den sterke sicilianske følelse i Cavalleria rusticana, den asiatiske stemning i Iris, idyllen i L'Amico Fritz, det franske lydbilde i Isabeau, den krasse verismen i Il Piccolo Marat. Mascagni kunne tilpasse sitt veristiske uttrykk efter det dramatiske behov.
München lufthavn

Terminaler

Det finnes to terminaler på flyplassen terminal 1 og terminal 2.

Terminal 1

Terminal 1 huser stortsett ikke-Star Alliance selskaper og har 60 oppstillingsplasser, 19 flybroer og 14 ombordstigningsstasjoner. Avgangshallene er nummerert A-F (F er nærmest teminal 2, og er et sikkerhetsområde for Israel-flyvninger). Terminal 1 ble åpnet 17. mai 1992 og har en kapasitet på 20 millioner passasjerer/år. På våværende tidspunkt blir terminalen renovert for å gi plass til ytterligere butikker.   
68 flyselskaper bruker Terminal 1.

Hall E

Bare ankomster

Terminal 2

Terminal 2 brukes av alle Star Alliance-selskapene, i tillegg til Lufthansas handling-partnere. Den har to avgangshaller, hall G og hall H (for flyvninger til Schengen-land. Terminalen har flyoppstillingsplasser , 24 med flybroer, 4 for mindre fly ( eks CRJ-700 og BAe 146, og 47 ombordstigningsstasjoner. Terminal 2 ble åpnet 29. juni 2003 og har en kapasitet på 20-25 millioner passasjerer/år. 
26 flyselskaper bruker Terminal 2.
Nyserotdvergmåler

Utseende

En liten, slank, lysgrå måler som ligner mye på andre dvergmålere. Forvingen er lysgrå med en oval, svart flekk i midten, noen små, svarte flekker på vingeårene og utydelige, hvite tverrbånd. Larven er naken og ensfarget mørkgrå.

Levevis

Arten er knyttet til nyserot (Veratrum album), der larvene utvikler seg i frøkapslene. Larven spinner frøkapselen sammen med silke. Arten finnes følgelig der nyseroten vokser, på frodige blomsterenger og i bjørkeskog.

Utbredelse

Arten finnes i Finnmark, i Alpene og i det nordlige Russland østover til Japan og Kamtsjatka. I Norge er den funnet i Berlevåg, Gamvik og Tana kommuner. Den er ikke kjent fra våre naboland (bortsett fra Russland), og forekomsten i Finnmark er dermed ganske isolert. Arten er sjelden og listet som nær truet (NT) i den norske rødlisten fra 2015.
Flåm kirke

Historie

Flåm er et gammelt kirkested. Første gang man hører om en kirke her er i Bergens Kalvskinn fra rundt 1340. Dette var sannsynligvis en stavkirke som stod omtrent der dagens kirke står nå. Lenge trodde man at dagens kirke ble bygget i 1667, men nyere forskning viser at den ikke ble reist før i 1670. Byggmesteren, Magne Essen, inngikk en avtale med stiftsskriveren om å rive den gamle stavkirken og bygge en ny kirke på Flåm. Essen bygde ny kirke, men han bygde den på Fretheim ved fjorden i stedet for Flåm. Denne kirken stod ferdig i 1668, men den blåste ned allerede i 1669. Essen fikk da beskjed om å bygge opp kirken på nytt og på riktig plass. Kirken stod ferdig på Flåm i 1670 og den gamle stavkirken ble revet samme år.
Lorentz Dietrichson skriver at stavkirken ble oppført før 1360, revet og erstattet av ny kirke i år 1600. I tillegg til hovedkirken på Flåm skal det ha vært et kapell ved Fretheim, trolig et stavbygg det også. Flåm kirke ble trolig oppført før Svartedauden da folketallet gikk sterkt tilbake og kirkebygging stanset opp.
Ved flommen i oktober 2014 gikk elven opp langs kirkegårdsmuren. Elvevann trakk inn på kirkegården og vannstanden sto over gulvet i kirken.
Inktomi (krater)

Inktomi er et krater på Saturns måne Rhea og er 47,2 kilometer i diameter.
Krateret er oppkalt etter Inktomi i den amerikanske mytologien.
Castrum

Castrum (latin; flertall castra) var et latinsk begrep som romerne benyttet som betegnelse på en bygning eller et landområde som ble brukt for militært forsvar. Ettersom ordet forekommer både i oskisk, umbrisk (italiske språk) og latin, har det sannsynligvis en indoeuropeisk opprinnelse. Castrum kan i stor grad oversettes som «romersk militærleir».

Strukturen

Castraene utviklet seg fra militærleirer til byer. De var formet som kvadrater, skarpt tegnet mot omgivelsene. Castaene hadde høye forsvarsmurer enten bygget av tre eller stein. Militærleiren eller byen var delt i to vinkelrette hovedgater, Cardo (nord-sør) og Decumanus (øst-vest), som møttes på midten i et avlangt torg kalt Forum. Rundt torget, forumet, lå offentlige og religiøse bygninger.

Militærleiren

De rette gatene i militærleiren hadde den funksjonen at de romerske soldatene var kjent med strukturen, noe som ved mobilisering ved angrep kunne være avgjørende. De rette gatene førte soldatene rask frem til potene hvis det var nødvendig. I militærleirens midte, det som senere utviklet seg til forum, lå generalens telt. En sentral plassering når det skulle sendes ordre ut.

Byen

Den sentrale delen utviklet seg til Forum, når militærleiren ble permanent by. Byen Ostia er et eksempel på et Castum, som utviklet seg videre til en by. I byene lå ofte et stort tempel ved Forum, som var knyttet til den gjeldende hersker og rundt Forum lå byens ulike administrasjonsbygninger. Selve plassen utviklet seg til en slags forplass for templet.

Castrum som symbolsk struktur

Fra tidligere tider var kvadratet og aksekorset symbol på verden. Kvadratet markerte verdens yttergrenser og aksekorset var riksveiene som førte fra by til by.
Anton Wilhelm Amo

Liv og virke

Som fireåring ble Amo tatt med til Europa og gitt i «gave» fra Det nederlandske vestindiske kompani til hertug Anton Ulrik av Braunschweig-Wolfenbüttel, som igjen gav Amo som Kammermohr til sin sønn. Ved det  humanistisk pregede hoffet i Braunschweig-Wolfenbüttel fikk Amo en førsteklasses utdanning, senere studerte han ved det protestantiske Universitetet i Helmstedt. Ved siden av tysk lærte han fransk, gresk, hebraisk, nederlandsk og latin.
Amo studerte filosofi og rettsvitenskap ved universitetet i Halle fra 1727 og skrev sin første avhandling i 1729, De iure Maurorum in Europa (omtrent «de mørkhudedes rettslige situasjon i Europa»). Avhandlingen ble enten bare gitt muntlig, eller er gått tapt seinere, men et tidsskrift i Halle refererte i november 1729 fra disputasen. I følge avisreferatet argumenterte Amo mot slaveri med referanse til  romerrett, tradisjon og rasjonalitet. På en tid mange mørkhudede levde i Europa som rettsløse tjenere, livgardister og utstillingsobjekter for skuelystne europeere, kan Amo ha holdt den første juridiske disputasen mot slaveri. 
Amo studerte videre ved det filosofiske fakultetet i Wittenberg, der han tok magistergraden i filosofi og liberale fag (Freie Künste). I 1734 disputerte han til doktorgraden med avhandlingen De humanae mentis apatheia («om mennesinnets apati»). Han tar her opp kartesisk dualisme med en logisk deduktiv metode bygd opp ved hjelp av stringent argumentasjon. Amo er ikke bare enig med Descartes, og konkluderer med at det er best å unngå å blande sammen kroppslige og mentale prosesser.
Fra  1736 til 1738 underviste Amo som privatdosent ved de filosofiske fakultetene ved universitetene i Halle og Wittenberg, og etter eget utsagn ved universitetet i Jena i 1739.
Etter 1740 forsvant Amo sporløst fra Jena, inntil han sju år seinere dukket opp hos Det nederlandske vestindiske kompani med ønske om å returnere til Afrika. Amo forlot Rotterdam 20. desember 1746, og skipet nådde den ghanesiske kysten i januar 1747. Bakgrunnen for Amos ønske om å forlate Europa er sannsynligvis at han ble utsatt for en tiltakende rasisme og sosial isolasjon etterhvert som mentorer og venner døde. Eksempelvis ble han utsatt for en hetskampanje etter å ha fridd til en «frøken Astrine». Kampanjen kulminerte i et rasistisk smededikt av Johann Ernst Philippi, som var retorikkprofessor i Halle. 
Lite er kjent om hva Amo gjorde etter at han var vendt tilbake til Afrika, men han oppholdt seg først på hjemstedet Axim og seinere i Fort San Sebastian ved Shama. Den sveitsiske skipslegen David Henrij Galandat oppgav i sine erindringer (1782) at han traff Amo  i 1752, og at han da levde under fattigslige forhold i Ghana.  Nøyaktig dødsdato er ikke kjent, men en gravstein reist i seinere tid ved Fort Shama oppgir 1784.
Rhodafra

Utseende

Mellomstore (vingespenn 50–60 millimeter) svermere. De ligner mye på artene i slekten Hyles. Antennene er hvite, kroppen brun med hvite sidestriper på thorax. Forvingen er lyst brunlig eller brungrå med en mørk skråstripe som ender i vingespissen, hos R. opheltes med en bred, hvit lengdestripe og flere skråstriper som gåe ut fra denne. Forvingen hos R. marshalli er "skittent" brungrå.
Bakvingen er svart ved roten og svart eller brunspraglete langs ytterkanten, med et bredt, skarpt rosa felt imellom.

Utbredelse

Slekten er utbredt i det sørlige og østlige Afrika.
Tottenhams Venner

Tottenhams Venner er en norsk supporterklubb for fotballklubben Tottenham Hotspur FC. Den ble stiftet første gang i 1982, så igjen i 1987. Klubben er medlem av Supporterunionen for Britisk Fotball, og hadde over 5 000 medlemmer i oktober 2016. Klubben gir ut bladet Tottenhamsupporteren til sine medlemmer seks ganger i året. Bladet ble kåret til årets medlemsblad i supporterunionen for Britisk Fotball i 2012 og 2016. Klubbens leder er Vidar Edell (2016).
Sveits rundt 2011

Sveits rundt 2011 var den 75. utgaven av sykkelrittet Sveits rundt og bla arrangert fra 11. til 19. juni 2011. Rittet startet i Lugano, og ble avsluttet i Schaffhausen. Levi Leipheimer vant sammenlagt, 4 sekunder foran Damiano Cunego.
I tillegg til de 18 ProTeams, ble Team NetApp og Team Type 1-Sanofi Aventis invitert.
Gjetveita

Gjetveita er en gatestubb (veit) i Trondheim på 120 meter, som går fra Dronningens gate mellom nr 36 og 38 til Olav Tryggvasons gate nr 43/49. Gjetveita er en del av det gamle Smidesgeilan og må ses i sammenheng med Bersvendveita, den forsvunne Sverdfegerveita og Munkhaugveita videre oppover. Gjetveita dannet den nederste delen av dette lange veiteløpet, som gikk i en bue omkring middelalderbyen. Grunnen til at denne avstanden til byen var ildsfarlig virksomhet, som smed- og gjørtelarbeid og annet metallarbeid som krevde sterk varme. Her vestenfor bebyggelsen og de indre løkkene kunne dette arbeidet foregå uten større risiko for å antenne brann.
Laura Rømcke

Familie

Hun giftet seg med juristen og politikeren Annæus Johannes Schjødt (1857-1929). Ekteparets tre sønner ble alle høyesterettsadvokater i likhet med sin far. En av sønnene var Annæus Schjødt d.e. (1888-1972), som igjen ble far til jurist og jagerflypilot Annæus Schjødt d.y. (1920-2014).

Examen Artium

Høsten 1883 var Laura Rømcke en av de seks kvinnene som startet på et privatkurs for kvinner som ønsket å gå opp til examen artium. Året før hadde Cecilie Thoresen blitt landets første kvinne med examen artium.
Privatkurset ble ledet av løytnant Michael Hald. Hald var matematikklærer på Aars og Voss' skole, og startet opp denne undervisningen etter at en ung kvinne ved navn Marie Holst hadde erfart at vanlige skoler ikke ville ta opp kvinnelige elever. Hald averterte etter flere studenter, og Anna ble en av seks unge piker som utgjorde Halds privatskole i hans hjem i Damstredet i Kristiania. 
Laura Rømcke tok artium i 1884.

Diskusjonsforeningen «Skuld»

Kvinnene på artiumskurset hos Hald stiftet 2. november 1883 diskusjonsforeningen Skuld som et forum for debatt om temaer av politisk og samfunnsmessig betydning. Det skal ha vært Laura Rømcke som foreslo at de vordende artianerne skulle stifte foreningen. Også Ceciie Thoresen deltok på stiftelsesmøtet.
I 1884 ble diskusjonsforeningen videreført som Norsk Kvindesagsforening.

Første kvinnelige taler i en offentlig debatt

I 1884 innbød Det Norske Studentersamfund til offentlig debatt om kvinnesaksspørsmålet. Samfundets formann var den senere statsminister Francis Hagerup, som datidens kvinnesaksforkjempere anså som en god støttespiller. I forkant av debattmøtet inviterte han flere av medlemmene i «Skuld» til å entre talerstolen, og det førte til at Laura Rømcke ble den første kvinnen som fikk ta ordet i en offentlig debatt i Norge. Gina Krog inntok talerstolen etter henne, og skrev senere om møtet at «Kvindernes optræden blev erklæret for at være en stor begivenhet. I pressen blev den kritisert, rost, dadlet, og vittighetsbladene sekunderte».

I Kvindelige studenters jubilæumsskrift: 1882-1907 konstaterte Thordis Dannevig at Laura Rømckes innlegg i debatten ikke ble objektivt bedømt.
«Man diskuterede ikke indholdet af hendes ord, men hende selv, som blev kaldt ukvindelig.»

Norsk Kvindesagsforening

Sommeren 1884 ble Norsk Kvindesagsforening stiftet. Laura Rømcke, som da var blitt student etter å ha bestått examen artium, ble valgt til den nye foreningens revisor.
Temperaturgradient

Temperaturgradient er et mål for romlig variasjon i temperaturen. Gradienten er en vektor som peker i den retningen der temperaturen endrer seg mest. Enheten til temperaturgradienten er grader per lengdeenhet, i SI-systemet gitt ved kelvin per meter.
Temperaturgradienter er mye brukt i fagfelt som meteorologi og oseanografi.

Vær og klima

Temperaturforskjeller mellom to forskjellige punkter på jorden er svært viktig for vær og klima. Absorpsjon av sollys på jordoverflaten øker temperaturgradienten og kan føre til konveksjon (en prosess som skaper skyer og nedbør). På global og årlig basis vil dynamiske prosesser i atmosfæren og havet forsøke å redusere de store temperaturforskjellene mellom polområdene og ekvator ved å flytte store masser med varm og kald luft og vann.
Værfronter er områder der den horisontale temperaturgradienten er ekstra stor, og er grenseområder mellom kalde og varme luftmasser. Temperaturgradienten kan derimot endre seg en god del på grunn av daglige og årstidsvariasjoner i oppvarming og avkjøling.

Jordvarme

Temperaturgradienter i mantelen er årsak til konveksjon i jordskorpa, noe som igjen er årsaken til kontinentaldrift.
Jiangling

Jiangling (kinesisk: 江陵县; pinyin: Jiānglíng Xiàn) er et fylke i provinsen Hubei i Folkerepublikken Kina. Det er del av byprefekturet Jingzhou.
Befolkningen talte 390 429 i 1999.

Historie

Under navnet Chen (陳/陈) i De stridende staters tid ble Jiangling hovedstad for staten Chu etter at Qin-hæren hadde erobret den gamle Chu-hovedstaden, Ying.
Chen ble senere, i 241 f.Kr., plyndret, og hovedstaden så flyttet til Shouchun (壽春/寿春).
Senere var Jiangling hovedstad for det lille riket Jingnan som bestod fra 924 til 963 i De fem dynastiers og ti rikers tid.
Skorpa fuglereservat

Skorpa fuglereservat er et naturreservat som omfatter øya Skorpa og de mindre øyene vest for Harpunodden, vest for Danskøya, en del av Albert I Land på Spitsbergen på Svalbard. Reservatet ble opprettet ved kongelig resolusjon 1. juni 1973. Skorpa fuglereservat er sammen med Moseøya fuglereservat og Guissezholmen fuglereservat de tre fuglereservatene i Nordvest-Spitsbergen nasjonalpark, hvor Moseøya ligger like ved Skorpa.
Formålet med fredningen er å sikre et viktig hekke- og oppholdsområde for fugl, spesielt ærfugl og gjess. I tiden 15. mai – 15. august er all ferdsel, inkludert ferdsel på sjøen 300 meter fra land og landing med luftfartøy, forbudt i fuglereservatet.
Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller polarrev tar eggene. Fuglene kan forstyrres selv på flere hundre meters hold.
NM i svømming langbane 1990

NM i svømming langbane 1990 ble arrangert i Oslo 21.-24. juli 1990.
Forbundsdagsvalget i Tyskland 1994

Forbundsdagsvalget i Tyskland 1994 fant sted den 16. oktober det året.
Resultatet av valget var regjeringen bestående av CDU/CSU og FDP under ledelse av Helmut Kohl ble sittende. Ved valget var daværende statsminister i Rheinland-Pfalz Rudolf Scharping SPDs kanslerkandidat. Strid mellom Scharping og Oskar Lafontaine og Gerhard Schröder svekket SPDs stilling under valgkampen.
Partiet for demokratisk sosialisme (PDS) var representert selv om de hadde mindre enn 5 % av stemmene. Grunnen til dette var at de oppnådde fire direktemandater. Ifølge den tyske valglovgivningen settes sperregrensen til side hvis et parti får minst tre direktemandater.
Henryk Górecki

Bakgrunn

Górecki ble født i en liten landsby i et område av Tyskland (Oberschlesien) med blandet tysk og polsk befolkning. Han arbeidet til å begynne med som lærer, innen han begynte å studere komposisjon ved det statlige musikkonservatorium i Katowice under Bolesław Szabelski, en elev av Karol Szymanowski.

Komponist

Górecki har utviklet et eget stilpreg på bakgrunn og inspirasjon fra ulike stilarter, som folkemusikk og religiøs musikk.
Særlig på 1970-tallet fikk han stor internasjonal oppmerksomhet og overfor et bredt publikum ble han kjent i 1992 gjennom en innspilling av hans mer lett tilgjengelige symfoni nr. 3 for sopran og stort orkester fra 1976, Symfonią pieśni żałosnych (Symfoni av sorgfulle sanger). Den består av tre satser og er skrevet for sopran og orkester. De tre tekster – henholdsvis en Maria-klagesang fra 1400-tallet, en tekst fra en Gestapo-celle under annen verdenskrig og en schlesisk folkesang – kretser om atskillelsen av mor og barn i krigstid. I første og tredje sats er det moren der begråter tapet av sitt barn, og i annen sats hører man barnet som er atskilt fra sine foreldre. Den ble en stor salgssuksess som grammofonplateinnspilling, skjønt i Vest-Europa først i 1992.
Kort før sin død mottok han Den hvite ørns orden, Polens høyeste orden. Han mottok også kommandørkors med stjerne av Ordenen Polonia Restituta ble tildelt den pavelige Sankt Gregor den stores orden. Górecki var medlem av Polska Akademia Umiejętności, og hadde æresdoktorgrad ved Universitetet i Warszawa, Det jagellonske universitet i Kraków og Johannes Paul II katolske universitet i Lublin.
Bnei Yehuda (Golanhøydene)

Bnei Yehuda (hebraisk: בְּנֵי יְהוּדָה) er en israelsk bosetning (moshav) som ligger sør på Golanhøydene, administrert av Israel. Moshaven ble grunnlagt i 1972 og er en del av Golan regionale kommune. Det internasjonale samfunnet regner israelske bosetninger i Golanhøgdene som ulovlige etter folkeretten, men de israelske myndighetene motsetter seg dette. I 2016 hadde Bnei Yehuda 1 024 innbyggere.

Historie

Vinteren 1885 grunnla medlemmer av Gamle Yishuv i Safed Beit Yehuda Society og kjøpte 15 000 dekar land fra landsbyen Ramthaniye sentralt i Golan. På grunn av økonomiske problemer og vansker med å sikre en kushan (osmansk landskjøte) ble stedet fraflyttet et år senere. Kort tid etter omgrupperte samfunnet seg og kjøpte 2 000 dekar land fra landsbyen Bir e-Shagum på vestsiden av Golan.
I 1890 ble det bygd seks hus med hjelp av Hovevei Zion fra London. I 1906 var folketallet 33, og landarealet var 3 500 dekar (3,5 km²). En Hashomer-plan for å bosette flere bønder der i 1913 ble mislykket. Jødene flyktet etter Nebi Muste-opprørene i 1920. Bernstein-familien var den siste som dro derfra, den 25. april 1920, etter at araberne gikk til angrep på landsbyen og drepte to familiemedlemmer.

I dag

Den moderne Bnei Yehuda ble grunnlagt i 1972 øst for det tidligere stedet, av arbeidere ved Negev kjernefysiske forskningssentral og Israel Aerospace Industries, etter oppfordring fra Jewish Agency for Israel.